स्वर्णिम र पूर्णिमा च्याम्पियन
अन्नपूर्ण उमाविको आयोजनामा भएको अन्नपूर्ण राष्ट्रिय बुद्धिचाल प्रतियोगिताको यू–१७ छात्रतर्फ प्रभात इन्जिनियरिड स्कुलका स्वर्णिम दुवाल च्याम्पियन भएका छन् ।
काठमाडौँ — अन्नपूर्ण उमाविको आयोजनामा भएको अन्नपूर्ण राष्ट्रिय बुद्धिचाल प्रतियोगिताको यू–१७ छात्रतर्फ प्रभात इन्जिनियरिड स्कुलका स्वर्णिम दुवाल च्याम्पियन भएका छन् ।सोही इभेन्टमा आयोजक अन्नपूर्णका प्रवेश लामा र अर्या श्रेष्ठ दोस्रो र तेस्रो भए । सोही उमेरको छात्रातर्फ तिलिङटार स्कुलका पूर्णिमा गुरुङले उपाधि जितिन् । त्रियोगकी रिया श्रेष्ठ दोस्रो भइन् ।यू–१५ छात्रतर्फ नेसनल क्रेडिभिटीका रिदम घिमिरे विजेता भए । अल्पाइनका सुलभ पौडेल र पञ्चायनका अध्ययन काफ्ले दोस्रो र तेस्रो स्थानमा रहे । छात्रातर्फ यू–१३ मा ग्रिनहिलका एन्जेल महर्जन विजेता भइन् । पुष्पसदनका शिवानी रिजाल दोस्रो र केएमसीका प्रविज्ञा तेस्रो भए ।छात्रमा पाँच समूह र छात्रतर्फ चार समूहमा संचालन भएको प्रतियोगितामा यू–१३ को छात्रतर्फ बीएन एकेडेमीका अविन पाण्डे विजेता रहे । वासु सेकेन्डरीका माणिक ख्यामली दोस्रो र त्रिपुरा ग्लोरियसका सप्राण श्रेष्ठ तेस्रो भए ।यू–११ छात्रमा त्रियोगका आभाष रिमालले उपाधि जिते । सरल थापा दोस्रो र प्रत्युश श्रेष्ठ तेस्रो स्थानमा रहे । छात्रामा बीएन एकेडेमीकी बबिसा तामाङ विजेता भए त्रियोगकी परिधि खत्री उपविजेता र दीपज्योतिकी इसिका श्रेष्ठ तेस्रो भए ।यू–९ तर्फ सूर्योदय स्कुलका अग्रिम सैजु विजेता भए भने छात्रामा अन्नपूर्णकी ओजस्वी श्रेष्ठले उपाधि जितिन् ।विजेता खेलाडीलाई आइतबार काठमाडौं आइपुगेका विश्व बुद्धिचाल महासंघका निर्देशक तथा सुपर ग्रान्ड मास्टर निगेल डेभिड सर्टले पुरस्कृत गरे ।